《邓成彦邀李益之朱乔年及某一饭适忌日无侑觞》
宋代·邓肃

点额万里归，兀坐冷如水。
惭愧北阮贤，为余饭设体。
既邀折槛朱，仍约骑鲸李。
人乳已方丈，清歌迟皓齿。
那知事大谬，反误占食指。
得鹿傥是梦，翻羹得无鬼。
我生饮红裙，万事空一洗。
所失如蝟毛，岂惟一饭耳。
端恐荀陈会，自此参辰矣。
凭公反高阳，勿专兰亭美。
主人或素餐，苏晋端可拟。
何妨具大烹，肉食从客鄙。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。